Nyé ai ma nâ:"Ǎ mɔ́n mod, kódógō á sí, mayi kɔ́bɔ ai wa." 2Ńdɔ Ǹsísīm ó ngányían ma á nyɔ́l, ó tə́lé mā tə́tə̄lə́, ńdɔ mǎzu wóg anə́ mod a kɔ́bɔ̄ ai ma. 3Nyé nâ: «Ǎ mɔ̂n mod, malóm wā á mvóg Ísraɛ̂l, áyɔŋ bəku bə́ ǹyə́bə́ yǎ a ngákân ai ma. A zǎg kwí ámōs yə aná, tɔ bɔ́, tɔ běsīá, bə́ ngáwé ámvóé mə̄ ngálad ai bɔ́. 4Bɔ́n bábán akyaí ńló álɛ̌d ai ǹnə́m álɛ̌d tē ! Ábə̄ bɔ́ ńgɔ̄ malóm wā, ó kad bɔ́ nâ: «Éyə Ǹtí Zambá ā kɔ́bɔ̄ ná. » 5Abǒg tē, ḿból bə́ nə́ ńlō álɛ̌d, tɔ bávōgolo, tɔ bávōgolǒ kig bâyi yə̌m naa Profɛ́d ā nə́ á zāŋ dzābá.» 6Ḿfág wóe, ǎ mɔ̂n mod, tə wambádā bɔ́, tə wambáda bibúg byábánn, ngə́ básōan wa, bə́ byandígǐ fə wa, o tɔá á zāŋ bod bísó ai biyoá, o tɔá á zāŋ bəkádá ólədə á yób. Tə wambáda bibúg byábán, tə wambádá məsú mábán, amú bə́ nə mvɔŋ miǹkángā. 7Wayi bɔ́ kə́ kad ḿbāndá wáma, tɔ báwōg, tɔ báwōg kig, amú bə́ nə mvɔŋ miǹkángā. 8Ḿfág wóe, ǎ mɔ̂n mod, vógólo é dzóm māyi wa kad, tə wabɔ ǹkánga anə́ é mvɔŋ miǹkángā nyí. Yáígi anyu ó di é dzóm māyi wa və́. 9Ńdɔ mə ngásam mís, mə ńtála wɔ́ ó sámā ábə ma, ó bə̄lə́ ḿvūdán ḿbɔm kálara. 10Ńdɔ̄ ó ngākúli nyé á mís máma, a tɔá ǹtilán âbum ai á mvús; bə́ ngátil étēde miǹyón, miǹtad, miǹsigili.